ඒ වර්ෂ එකදහස් නවසිය විසි හතේ දෙසැම්බර් පස් වනදා.වඩු කාර්මිකයෙකු වූ පියා බෞද්ධයෙකු වීමත් මව කතෝලික තැනැත්තියක් වීමත් නිසා බෞද්ධ හා කතෝලික හර පද්ධතීන් මිශ්‍ර වුණු පවුලක ජීවත් වීමේ හැකියාව නිතැතින්ම ඔහුට ලැබුණා.මේ දරුවා කුඩා කලම සංගීතය කෙරෙහි යොමු කරන්නේ මොරටුමුල්ල වඩු කාර්මික විද්‍යාලයේ වයලීන නිපදවන්නෙකු හා අලුත්වැඩියා කරන්නෙකු වූ ඔහුගේ පියා විසිනි.කුඩා කළ තම මවගේ ස්තෝත්‍ර ගායන වලට හිතු මනාපයේ වයලීනයේ තත් හඬවන්නට ඔහු පුරුදුව සිටියා.